Source: https://www.riigiteataja.ee/akt/109102018001
Timestamp: 2019-04-20 00:52:07+00:00
Document Index: 4932780

Matched Legal Cases: ['§ 1', '§ 7', '§ 11', '§ 12', '§ 13', '§ 1', '§ 7', '§ 11', '§ 12', '§ 13']

Kasti maastikukaitseala kaitse-eeskiri – Riigi Teataja
Kasti maastikukaitseala kaitse-eeskiri
Kasti maastikukaitseala kaitse-eeskiri - sisukord
§ 1 Kasti maastikukaitseala kaitse-eesmärk
§ 7 Keelatud tegevus
§ 11 Määruse muutmine
§ 12 Menetluse läbiviimine
§ 13 Vaidlustamine
RT I, 09.10.2018, 1
Kasti maastikukaitseala kaitse-eeskiri1
Vastu võetud 04.10.2018 nr 88
§ 1. Kasti maastikukaitseala kaitse-eesmärk
(1) Kasti maastikukaitseala2 (edaspidi kaitseala) eesmärk on kaitsta:
1) pärandkultuurmaastikku, rändel peatuvate linnuliikide elupaiku ja elustiku mitmekesisust;
2) elupaigatüüpe, mida nõukogu direktiiv 92/43/EMÜ looduslike elupaikade ning loodusliku loomastiku ja taimestiku kaitse kohta (EÜT L 206, 22.07.1992, lk 7–50) nimetab I lisas. Need on veealused liivamadalad (1110)3, liivased ja mudased pagurannad (1140), rannikulõukad (1150*), väikesaared ning laiud (1620), rannaniidud (1630*), kadastikud (5130), kuivad niidud lubjarikkal mullal (*olulised orhideede kasvualad – 6210), sinihelmikakooslused (6410), liigirikkad madalsood (7230) ning puiskarjamaad (9070);
3) kaitsealuseid liike, keda Euroopa Parlamendi ja nõukogu direktiiv 2009/147/EÜ loodusliku linnustiku kaitse kohta (ELT L 20, 26.01.210, lk 7–25) nimetab I lisas, ning I lisas nimetamata rändlinnuliike ja nende elupaiku. Need liigid on sookurg (Grus grus), hallhani (Anser anser) ja sõtkas (Bucephala clangula);
4) kaitsealuseid liike emaputke (Angelica palustris), liht-randpunga (Samolus valerandi), randtarna (Carex extensa), rand-soodaheina (Suaeda maritima), niidurüdi (Calidris alpina schinzii), randtiiru (Sterna paradisaea), vööt-põõsalindu (Sylvia nisoria), viuparti (Anas penelope) ja punajalg-tildrit (Tringa totanus) ning nende elupaiku.
(2) Kaitseala maa- ja veeala kuulub vastavalt kaitsekorra eripärale ja majandustegevuse piiramise astmele Kasti piiranguvööndisse.
(1) Kaitseala asub Saare maakonnas Saaremaa vallas Kasti, Muratsi ja Tirbi külas.
(2) Kaitseala välispiir ja vööndi piirid on esitatud kaardil määruse lisas 14.
4) kaitstava loodusobjekti välispiiri kulgemise kohta;
(1) Kaitsealal on lubatud majandustegevus, arvestades käesoleva määrusega sätestatud erisusi.
(2) Inimestel on lubatud viibida, püüda kala ning korjata marju, seeni ja muid metsa kõrvalsaadusi kogu kaitsealal.
(3) Kaitsealal on lubatud kuni 50 osalejaga rahvaürituse korraldamine selleks ettevalmistamata ja tähistamata kohas. Rohkem kui 50 osalejaga rahvaürituse korraldamine selleks ettevalmistamata ja tähistamata kohas on lubatud üksnes kaitseala valitseja nõusolekul.
(4) Telkimine ja lõkketegemine on kaitsealal lubatud:
1) kohas, mis on kaitseala valitseja nõusolekul selleks ette valmistatud ja tähistatud;
2) punktis 1 nimetamata kohas ainult kaitseala valitseja nõusolekul.
(5) Kaitsealal on lubatud:
1) sõidukiga ja maastikusõidukiga sõitmine teedel;
2) jalgrattaga sõitmine radadel;
3) punktides 1 ja 2 nimetamata juhtudel sõidukiga ja maastikusõidukiga sõitmine järelevalve- ja päästetöödel, kaitseala valitsemise ja kaitse korraldamisega seotud tegevusel, kaitseala valitseja nõusolekul teostataval teadustegevusel, liinirajatiste hooldustöödel ning kaitse-eeskirjaga lubatud tegevusel, sealhulgas metsamajandustöödel.
(6) Kaitsealal on lubatud sõita ujuvvahendiga.
(7) Kaitsealal on lubatud jahipidamine, välja arvatud linnujaht.
(8) Kaitseala valitseja nõusolekul on kaitsealal lubatud:
1) tootmisotstarbeta rajatiste püstitamine, kusjuures kaitseala tarbeks rajatise püstitamisel ehituskeeluvööndisse ei laiene ehitisele ranna ehituskeeluvööndi ehituskeeld;
2) roo varumine külmumata pinnaselt;
3) uuendusraie.
(9) Kaitseala valitseja nõusolekul on kaitsealal lubatud puidu kokku- ja väljavedu külmumata pinnaselt. Kaitseala valitseja võib lubada puidu kokku- ja väljavedu külmumata pinnaselt, kui pinnas seda võimaldab.
Poollooduslike koosluste esinemisaladel on nende ilme ning liigikoosseisu tagamiseks vajalik rohu ja roo niitmine, loomade karjatamine ning puu- ja põõsarinde kujundamine, harvendamine või raadamine.
§ 7. Keelatud tegevus
(1) Kaitsealal on keelatud, arvestades käesoleva määrusega sätestatud erisusi:
1) maavara kaevandamine;
5) biotsiidi, taimekaitsevahendi ja väetise kasutamine.
Vabariigi Valitsuse 27. juuli 2000. a määrus nr 251 „Kasti maastikukaitseala kaitse alla võtmine ja Kasti maastikukaitseala kaitse-eeskiri” tunnistatakse kehtetuks.
§ 11. Määruse muutmine
Vabariigi Valitsuse 27. juuli 2006. a määruse nr 176 „Hoiualade kaitse alla võtmine Saare maakonnas” lisas olev Kasti lahe hoiuala kaart „Kasti lahe” asendatakse käesoleva määruse lisas 2 esitatud kaardiga „Kasti lahe” (lisatud).
§ 12. Menetluse läbiviimine
Määruse menetlus viidi läbi keskkonnaministri 19. aprilli 2017. a käskkirjaga nr 1-2/17/438 algatatud haldusmenetluses. Menetluse ülevaade koos ärakuulamise tulemustega on esitatud käesoleva määruse seletuskirjas.
§ 13. Vaidlustamine
1 EÜ Nõukogu direktiiv 92/43/EMÜ looduslike elupaikade ning loodusliku loomastiku ja taimestiku kaitse kohta (EÜT L 206, 22.07.1992, lk 7–50); Euroopa Parlamendi ja nõukogu direktiiv 2009/147/EÜ loodusliku linnustiku kaitse kohta (ELT L 20, 26.01.2010, lk 7−25).
2 Kasti maastikukaitseala võeti kaitse alla Vabariigi Valitsuse 27. juuli 2000. a määrusega nr 251 „Kasti maastikukaitseala kaitse alla võtmine ja Kasti maastikukaitseala kaitse-eeskiri”. Tulenevalt Vabariigi Valitsuse 5. augusti 2004. a korralduse nr 615 „Euroopa Komisjonile esitatav Natura 2000 võrgustiku alade nimekiri” lisa 1 punkti 1 alapunktist 10 hõlmab Kasti maastikukaitseala osa Kasti lahe linnualast ja tulenevalt punkti 2 alapunktist 95 osa Kasti lahe loodusalast, kus tegevuse kavandamisel tuleb hinnata selle mõju kaitse-eesmärkidele, arvestades Natura 2000 võrgustiku alade kohta kehtivaid erisusi.
4 Kaitseala välis- ja vööndi piirid on kantud määruse lisas esitatud kaardile, mille koostamisel on kasutatud Eesti põhikaarti (mõõtkava 1 : 10 000) ja maakatastri andmeid. Kaardiga saab tutvuda Keskkonnaametis, Keskkonnaministeeriumis, keskkonnaregistris (register.keskkonnainfo.ee) ja maainfosüsteemis (www.maaamet.ee).
Lisa 1 Kasti maastikukaitseala
Lisa 2 Kasti lahe